Държавен вестник, бр. 80, 2019 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  80
друга промяна, изрична или подразбираща 
се, на привилегиите, имунитетите и/или 
освобождаванията на ЕБВР, предоставени 
съгласно Споразумението за създаване на 
Европейската банка за възстановяване и раз­
витие, международни конвенции или някое 
приложимо право. Независимо от гореизло­
женото, ЕБВР направи изрично отнасянето 
пред арбитраж по член 23 (Уреждане на спо­
рове) и съответно и без да накърнява другите 
си привилегии и имунитети (включително 
неприкосновеността на своите архиви), при­
ема, че няма имунитет срещу иск и съдебно 
производство съгласно член 5, параграф 2 
от Закона за юридическите лица от 1991 г., 
№ 757 (Европейска банка за възстановяване 
и развитие (Имунитет и Привилегии) от 
1991 г.) или всяка друга подобна разпоредба 
съгласно английското право по отношение 
на изпълнението на арбитражно решение, 
надлежно издадено срещу нея в резултат на 
изричното му отнасяне до арбитраж съгласно 
член 23.
Член 17 – Без съдружие
Страните потвърждават и се съгласяват, 
че нищо, което се съдържа в настоящото 
Споразумение, не се разбира или тълкува, 
че се създава агенция или съдружие. Никоя 
от Страните няма право да се съгласява 
или да поема разходи от името на другата, 
освен ако това не е изрично разрешено от 
настоящото Споразумение.
Член 18 – Влизане в сила
Настоящото Споразумение влиза в сила 
на по-късната от датите: (i) датата, на която 
последната от двете Страни подписва; и (ii) 
датата, на която ЕБВР е получила писмено 
уведомление от Бенефициента, потвърждава­
що, че са изпълнени следните предварителни 
условия:
(i) Парламентът на Република България 
е ратифицирал настоящото Споразу­
мение; и
(ii) Бенефициентът е публикувал това 
Споразумение в „Държавен вестник“ 
на Република България.
Член 19 – Преустановяване
Ако Бенефициентът реши да не се пристъпи 
към Дейностите или напредъкът по Дейности­
те се забави или спре за продължителен 
период от време при обстоятелства, които 
предполагат (по мнение на ЕБВР, след кон­
султация с Бенефициента), че Бенефициентът 
не третира като приоритетни, забавя, спира 
или прекратява Дейностите, ЕБВР може да 
изпрати писмено уведомление до Бенефици­
ента, като посочи, че освен ако Страните не 
постигнат съгласие за противното в рамките 
на тридесет (30) календарни дни от това 
известие за преустановяване, Дейностите се 
считат преустановени за неопределено време 
от Бенефициента и това Споразумение се счи­
та за прекратено от Бенефициента, считано 
от датата, на която са изтекли тридесет (30) 
календарни дни след датата на това известие.
Член 20 – Прекратяване
(а) При условията на член 20, буква (е) 
настоящото Споразумение остава в сила до 
прекратяването му в съответствие с али­
неи (б), (в) или (д) по-долу.
(б) Освен ако не е договорено друго меж­
ду Страните, настоящото Споразумение се 
прекратява на най-ранната от датите:
(i) 31 декември 2020 г.; или
(ii) датата, на която изтича срокът на 
предизвестието от уведомление за пре­
установяване, предоставено в съответ­
ствие с член 19 (Преустановяване); или
(iii) датата, на която Бенефициентът е 
платил изцяло Таксата на ЕБВР съглас­
но член 6 (Възнаграждения и плащания).
(в) Всяка от Страните може по всяко вре­
ме да прекрати настоящото Споразумение 
след изпращане на писмено предизвестие от 
90 календарни дни до другата Страна. След 
получаване на такова предизвестие Страните 
предприемат всички необходими стъпки, за да 
прекратят по организиран начин Дейностите, 
които се изпълняват съгласно настоящото 
Споразумение, и незабавно да уредят всички 
нерешени въпроси.
(г) Без да накърнява другите си права по 
настоящото Споразумение и/или съгласно 
приложимото право, една от Страните може 
да прекрати настоящото Споразумение неза­
бавно след писмено предизвестие до другата 
Страна по всяко време, ако:
(i) другата Страна не изпълнява някое 
от задълженията си по настоящото 
Споразумение (включително, но без 
да се ограничава до неизпълнение на 
извършване на точни плащания, пре­
доставяне на пълна и точна информа­
ция навреме, вземане на решения или 
предприемане на действия в разумни 
срокове, съобразявайки се с работна­
та програма и графика, предвидени в 
Раздел А на Приложение 1 (Услуги за 
подпомагане изпълнението на проекти), 
в рамките на десет (10) календарни 
дни от датата на получаване на такова 
писмено предизвестие;
(ii) Страните не могат да договорят 
ревизирана работна програма и график 
съгласно член 5 (Работна програма и 
график) в разумен срок, определен от 
Страните.